Artuss Kaimiņš

Artuss Kaimiņš (dzimis Arturs Kaimiņš  Jūrmalā)Kaimiņš oficiāli mainījis vārdu pret Artuss , tvnet.lv. Atjaunināts: . ir latviešu politiķis, aktieris un raidījumu vadītājs. Bijis 12. Saeimas un 13. Saeimas deputāts. Līdz 2020. gada februārim pārstāvēja paša dibināto partiju KPV LV jeb "Kam pieder valsts" (šobrīd pazīstama kā "Par cilvēcīgu Latviju"). 12. Saeimā bija ievēlēts no Latvijas Reģionu apvienības. Bijis pazīstams kā Latvijas Nacionālā teātra aktieris un radiostacijas Boom FM programmas "Suņu būda" vadītājs. Pārtraucis politiķa karjeru, kā viesmākslinieks atgriezies Jaunajā Rīgas teātrī, ir uzņēmējs.

 Biogrāfija 
Tēvs — advokāts Māris Mūrnieks. Vectēvs — ķīmijas doktors Imants Kaimiņš, otrs vectēvs no tēva puses ir gleznotājs Laimdots Mūrnieks. Vecmāmiņa Ērika Mūrniece (1930—2004) bijusi ārste — urologs. Otra vecmāmiņa Baiba Kaimiņa (1937—2023) bijusi mākslas vingrotāja, viņa māte Liene Kaimiņa arī bijusi mākslas vingrotāja. Vectēvs Imants Kaimiņš zinātņu doktors ķīmijā, ķīmiķis, uzņēmējs.

 Radio karjera 
A. Kaimiņš bija programmas "Suņu būda" vadītājs, un programmu reāllaikā pārraidīja interneta radio stacija Boom FM, tās video ieraksti vēlāk bija pieejami vietnē YouTube. Interneta radiostacijas Boom FM veidotājs bija tā laika A. Kaimiņa partijas biedrs Kaspars Upacieris.

 Privātā dzīve 
A. Kaimiņa draudzene bija fotogrāfe un karjeras konsultante Jeļena Soboļevska. Kopš 2020. gada bija tuvās attiecībās ar aktrisi Dārtu Daneviču.Artuss Kaimiņš un Dārta Daneviča — vai jauns pāris politikas un teātra aprindās? jauns.lv 2021. gada martā pārim piedzima dēls, bet tai pašā gadā pirms Ziemassvētkiem pāris izšķīrās.

 Politiskā darbība 

 Latvijas Reģionu apvienība 
2014. gadā sāka darboties politikā, iestājoties partijā "Apvienība Iedzīvotāji", kas iesaistījās Latvijas Reģionu apvienībā. A. Kaimiņš veiksmīgi kandidēja 12. Saeimas vēlēšanās no Latvijas Reģionu apvienības saraksta un tika ievēlēts 12. Saeimā. Latvijas Reģionu apvienības Rīgas sarakstā viņš saņēma visvairāk plusu, kas ļāva viņam no pēdējās vietas sarakstā pacelties uz pirmo pozīciju,Vēlēšanu «plusi» un «mīnusi»: Lielākais kāpums Kaimiņam, kritums Pulkam un Ēlertei lsm.lv kā arī A. Kaimiņa individuālie panākumi bija būtiski apvienības iekļūšanai Saeimā. 12. Saeimā kļuva par vienu no skandalozākajiem Saeimas deputātiem.

2015. gada decembrī izstājies no Latvijas Reģionu apvienības frakcijas un kļuvis par neatkarīgu Saeimas deputātu. Par izstāšanos no Latvijas Reģionu apvienības A. Kaimiņš norādīja, ka šādu lēmumu pieņēmis, jo Latvijas Reģionu apvienības frakcijas vadība esot kļuvusi par politiskās partijas "Vienotība" tā laika līderes Solvitas Āboltiņas dedzīgākajiem atbalstītājiem viņas cīņā par premjerministres amatu. A. Kaimiņš vēlāk skaidroja, ka nav to uzskatījis par gudru politiku, bet gan par izmisīgu Latvijas Reģionu apvienības mēģinājumu nonākt koalīcijā, tādējādi jau savlaicīgi ir vēlējies norobežoties no šāda veida rīcības. A. Kaimiņš atzīmēja: "Āboltiņas publiskais tēls maniem vēlētājiem ir kļuvis par simbolu visam, kas Latvijas politikā ir nosodāms — augstprātība, varaskāre un shēmošana".

 KPV LV 
2016. gada maijā A. Kaimiņš dibināja jaunu politisko partiju KPV LV jeb "Kam pieder valsts",Ar 376 balsīm otrdien nodibināta Artusa Kaimiņa veidotā partija Kam pieder valsts Diena.lv kuras sastāvā 2018. gadā sekmīgi kandidēja arī 13. Saeimas vēlēšanās. Tajās 23 961 vēlētājs atzīmēja viņu ar plusu vēlēšanu zīmē, kas bija otrais augstākais rezultāts vēlēšanās (vairāk plus atzīmju saņēma vienīgi Vjačeslavs Dombrovskis no "Saskaņas").

2020. gada 8. janvārī kopā ar citu KPV LV deputātu Aldi Blumbergu tika izslēgts no KPV LV Saeimas frakcijas. 2020. gada 4. februārī paziņoja, ka pamet partiju. Tajā pašā laikā atklājās, ka A. Kaimiņš aizņēmies naudu no Rūdolfa Meroni uzticamības personas: portālā pietiek.com publicēts Valsts ieņēmumu dienesta lēmums, ar kuru administratīvi tika sodīts A. Kaimiņš par nepatiesu ziņu sniegšanu 2016. gada valsts amatpersonas deklarācijā — viņš tajā nebija norādījis aizņēmumu 13 000 eiro apmērā.

2020. gada 21. martā A. Kaimiņš savā Twitter kontā paziņoja, ka viņam konstatēts Covid-19.Artusam Kaimiņam konstatēta inficēšanās ar Covid-19 apollo.lv 2020. gada 21. martā A. Kaimiņš norādīja, ka ar paaugstinātu ķermeņa temperatūru piedalījies Saeimas sēdēs līdz 16. martam. Kaut arī viņš apgalvoja, ka pēdējā laikā nav bijis ārpus Latvijas, kā arī neesot saticis kādu, kas pēdējā laikā ir atbraucis no ārzemēm, viņam veica bezmaksas diagnostisko testu.Nav bijis ārzemēs un nezina, kā inficējies. Kaimiņš ar epidemiologiem pārrunājis kontaktpersonu loku apollo.lv 2020. gada 21. martā 

Saeimas Cilvēktiesību un sabiedrisko lietu komisijas priekšsēdētājs no 2018.gada novembrim līdz 2022. gada 4.oktobrim.

2022. gada 31.oktobrī apbalvots ar Valsts prezidenta Egila Levita medaļu par Sabiedrisko elektronisko plašsaziņas līdzekļu un to pārvaldības likuma virzīšanu Saeimā, par grozījumu virzīšanu Saeimā Latvijas pareizticīgās baznīcas likumā, par Nacionālās partizānu bruņotās pretošanās atceres dienas un Valsts valodas dienas iekļaušanu atceres un atzīmējamo dienu sarakstā.

2022. gadā notikušajās 14. Saeimas vēlēšanās nekandidēja ģimenes apstākļu dēļ, pārtraucot politisko karjeru.

 Vandalisma uzbrukumi 
Kopš iesaistīšanās politikā un stāšanās Saeimas deputāta amatā A. Kaimiņš ir vairākkārtīgi cietis no dažādiem lielāka vai mazāka mēroga vandalisma uzbrukumiem. 2016. gada martā tika ziņots, ka no negaidīta vandalisma uzbrukuma bija cietusi A. Kaimiņa personīgā automašīna, kurai tika sagriezts salons un nodarīti cita veida ārējie bojājumi.

Tāpat pastāv iespēja, ka 2017. gada jūnijā īslaicīgi ir ticis uzlauzts A. Kaimiņa Facebook profils, kurā pēc pašvaldību vēlēšanu rezultātu paziņošanas pēkšņi bija parādījies ieraksts, ka deputāts grasās nolikt savu mandātu un iet projām no politikas. A. Kaimiņš personīgi noliedza, ka būtu kaut ko tādu rakstījis, līdz ar to viņa politiskās partijas biedrs Atis Zakatistovs ziņu aģentūrai LETA uzsvēra, ka neizslēdz iespēju, ka ierakstu varēja veikt kāds cits cilvēks.

 Apsūdzības 
2018. gada 20. jūnijā ar Saeimas balsojumu tika atļauts veikt kratīšanu ar A. Kaimiņu saistītās vietās, bet pats deputāts, kā arī vēl divas citas personas (Atis Zakatistovs un Viesturs Tamužs) tika aizturētiKNAB aiztur Kaimiņu lietā par «KPV LV» nelikumīgu finansēšanu LSM un nogādāti KNAB izolatorā, no kura atbrīvoti tai pašā dienā. Izmeklēšanas darbības saistītas ar kriminālprocesu par, iespējams, nelikumīgu partijas KPV LV finansēšanu, kurā politiķim piemērots aizdomās turamā statuss.«KPV LV» finansēšanas lietā aizturētajiem piemērots aizdomās turamā statuss LSM

2019. gada beigās A. Kaimiņš īrētā dzīvoklī cieta ugunsgrēkā. Tiesa atzina viņu par vainīgu tā nejaušā izraisīšanā un piesprieda viņam samaksāt zaudējumus apdrošināšanas kompānijai.

2020. gada februārī KNAB nosūtīja prokuratūrai lietu par A. Kaimiņa iespējamu grāmatvedības noteikumu pārkāpšanu mantkārīgā nolūkā, tomēr prokuratūra lietu atdeva atpakaļ KNAB. 2020. gada novembrī Saeima saņēma Ģenerālprokuratūras lūgumu izdot kriminālvajāšanai deputātu A. Kaimiņu par grāmatvedības noteikumu pārkāpšanu.

2023. gadā par grāmatvedības dokumentu viltošanu, veidojot raidījumu "Suņu būda", Rīgas pilsētas tiesa Kaimiņu atzina par vainīgu un piesprieda viņam 280 stundu sabiedrisko darbu, taču Kaimiņš iesniedza apelāciju ar prasību viņu attaisnot. Vēl 2025. gadā apelācijas tiesa turpināja darbu.

 Filmogrāfija 
 Gads Nosaukums Loma Piezīmes2004"Daudz laimes!" Īsmetrāžas spēlfilma2007"Monotonija"Arčijs2008"Kailums"Vairis Tenisons2008"Tēlojot upuri"2009"Medības"2011Kolka CoolAndža Nominācija Lielā Kristapa balvai "Labākais aktieris galvenajā lomā"

 Atsauces 

 Ārējās saites 
 "Suņu Būda"
 Artuss Kaimiņš  filmas.lv

Kategorija:1980. gadā dzimušie
Kategorija:Bauskā dzimušie
Kategorija:"Par cilvēcīgu Latviju" politiķi
Kategorija:12. Saeimas deputāti
Kategorija:13. Saeimas deputāti
Kategorija:Latviešu kinoaktieri
Kategorija:Latvijas Nacionālā teātra aktieri